Votareda celei de-a doua legi navale germane a crescut îngrijorarea printre factorii de decizie politică britanici. În 1902, Primul Lord al Amiralității Selborne, omologul britanic al lui Tirpitz, a spus colegilor din cabinet că flota germană este dezvoltată în perspectiv unui război cu britanicii. Amiralul John Arbuthnot Fisher a fost numit Prim Lord al Mării (comandantul profesional al Royal Navy) în 1904. El a reorganizat din temelii Royal Navy și a adus cele mai multe nave de luptă mai aproape de insulele britanice. El a înființat de asemenea un comitet pentru proiectarea unui nou supercuirasat, care, în special după Bătălia din Strâmtoarea Tsushima din mai 1905, părea să reprezinte viitorul în războiul naval. HMS Dreadnought a fost lansat în februarie 1906, la doar 14 luni după ce construcția sa fusese aprobată. Anuarul "Jane's Fighting Ships" a subliniat că HMS "Dreadnought" era echivalentul a două sau trei cuirasate normale.